****

**VI. Vajda**

**Matematika Verseny**

**4. évfolyam**

**2019**

1. Találd ki a szabályt és folytasd két elemmel!

1182  2395 2191 1997 ………. ……….

A: 3215, 3011 B: 3200, 2996 C: 3210, 3006 D: 3220, 3016

2. Sári 4 kg-mal nehezebb, mint Bence. Bence 6 kg-mal nehezebb, mint Viki. Legfeljebb hány kg-os lehet Sári, ha hárman egyszerre beszállhatnak egy 160 kg teherbírású hőlégballonba?

A: 52 B: 48 C: 54 D: 58

3. Van 15 pár fekete és 15 pár fehér zoknim. Összesen hány pár zoknit kell kivennem a fiókomból, hogy biztosan legyen közte két pár azonos színű zoknim?

A: 3 pár B: 4 pár C: 2 pár D: 5 pár

4. Melyik feladatnak jó a megoldása?

a, 5647-60.20+(263+537)-1050=6197

b, 2164+(1429+1071):50.25=3414

A: mindkettőnek B: b-nek C: egyiknek sem D: a-nak

5. Ha két tyúk két nap alatt két tojást tojik, akkor tíz tyúk tíz nap alatt hány tojást tojik?

A: 100 B: 50 C: 150 D: 10

6. Egy iskolában a diákönkormányzat élére a gyerekek maguk közül elnököt választanak. Négy elnökjelöltre lehet szavazni.

Balázs a szavazatok harmadát, 32 szavazatot kapott, Laci a szavazatok hatodrészét kapta meg, Liza a szavazatok 3/8-ad részét kapta, Zsuzsa pedig a maradékot. Ki kapta a legtöbb szavazatot?

A: Balázs B: Laci C: Liza D: Zsuzsa

7. József matematikaversenyen vett részt. Az eredményeit azonban csak egy kóddal tudja megnyitni és megnézni. A kód a születési dátuma római számokkal. Az év, hónap és nap között egy-egy kötőjel áll. Az alábbiak közül melyik kóddal tudja megnézni, hogy hányadik helyezést ért el, ha a születési dátuma 2009. november 27?

A: MMVIII-XI-XXVI B: CCIX-XI-XXVII   
C: MMIX-IX-XXVII D: MMIX-XI-XXVII

8. Egy élelmiszerboltban szombaton kaptak 4467 kg gyümölcsöt és eladtak 4877 kg-ot a nap végére. Vasárnap kaptak 4963 kg gyümölcsöt és eladtak 4323 kg-ot. Hány kilogramm gyümölcs van vasárnap este zárás után a boltban, ha péntekről szombat reggelre volt kimaradva 953 kg gyümölcs?

A: 1183 kg B: 850 kg C: 1803 kg D: 982 kg

9. Attilának van 225 diója. Elosztogatja a következőképpen: magának ad kettőt, Csabinak ad hármat, Jázminnak ad négyet. Utána kezdi újra, magának ad kettőt, Csabinak ad hármat, Jázminnak ad 4-et. Egészen addig osztogatja, amíg el nem fogy a dió.

Kinek mennyi szem jutott pontosan

A: Attila: 50 B: Attila: 48 C: Attila: 50 D: Attila: 52

Csabi: 71 Csabi: 72 Csabi: 75 Csabi: 73

Jázmin: 104 Jázmin: 105 Jázmin: 100 Jázmin: 100

10. Egy téli napon a hőmérő higanyszála reggel 8:00 órától déli 12:00 óráig emelkedik 12°-ot, azután déli 12:00 órától este 20:00 óráig süllyed 9°-ot, éjszaka még tovább süllyed a hőmérséklet 5°-ot, így éjfélkor -16° van. Hány fok volt reggel 8:00 órakor.

A:-16° B: -12° C: -14° D: -10°